Bashin Gizo

Littafin karatu a sauƙaƙe - Mataki na 4

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Bashin Gizo

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

A gandun dabbobi saniya ce mai arziki.

Saniya tana ba dabbobi bashi.

Saniya tana da ƙaton littafi.

Tana rubuta sunan dabbar da ta karɓi bashi.

Dabba kuma tana sa hannu a littafi.

Wata rana gizo ya zo neman bashi .

Gizo ba ya son biyan bashi.

Saniya ta ce gizo ya kawo sheda.

Gizo ya kawo abokiyarsa kura.

Saniya ta ba gizo bashi.

Gizo da kura sun sa hannu a littafi.

Ranar biyan bashi ta zo.

Gizo bai je biyan bashi ba.

Saniya ta fusata.

Ta je gidan gizo.

Gizo da abokiyarsa kura suna hira.

Sai saniya ta buga ba sallama.

Gizo ya ce saniya ta raina shi.

Kura ta ce saniya ta raina kowa,

Gizo da kura sun yi wani shiri.

Za su koya wa saniya darasi.

Za su fidda raini.

Sun je sun ƙona littafin saniya.

Saniya ta kai kara gun sarki.

Sarki ya aika an kira gizo da kura.

Gizo ya ce bai karɓi bashi ba.

Kura ta ce saniya ta kawo littafin sheda.

Saniya ta kawo takarda.

Kura ta ce takardar ƙarya ce.

Ya ce sun ƙona na asali.

Kura ta tona masu asiri.

Sarki ya sa gizo ya biya bashi.

Ya sa kura ta biya kuɗin littafi.